ଭୁବନେଶ୍ୱର କୁମାର (ଜନ୍ମ ୫ ଫେବୃଆରୀ ୧୯୯୦) ଭାରତୀୟ କ୍ରିକେଟ ଦଳର ଜଣେ ସଦସ୍ୟ । ସେ ଜଣେ ଡାହାଣହାତି ସ୍ୱିଙ୍ଗ ପେସ ବୋଲର ଏବଂ ତଳ କ୍ରମରେ ଜଣେ ଉପଯୋଗି ବ୍ୟାଟ୍ସମ୍ୟାନ । ସେ ଉତ୍ତରପ୍ରଦେଶ ତରଫରୁ ଘରୋଇ କ୍ରିକେଟ ଖେଳନ୍ତି ।
ଭୁବନେଶ୍ୱର ହେଉଛନ୍ତି କିରଣ ପାଲ ସିଂହ ଓ ଇନ୍ଦ୍ରେଶଙ୍କ ପୁତ୍ର । ତାଙ୍କ ବାପା ଉତ୍ତରପ୍ରଦେଶ ପୋଲିସରେ ସବ ଇନିସପେକ୍ଟର ଓ ମା ଜଣେ ଗୃହିଣୀ ଅଟନ୍ତି । ତାଙ୍କ ଭାଉଣୀ ରେଖା ଅଧନଙ୍କ ଠାରୁ ସେ କ୍ରିକେଟ ଖେଳିବା ପାଇଁ ପ୍ରେରିତ ହୋଇଥିଲେ ।
କୁମାର ଉତ୍ତରପ୍ରଦେଶ ତରଫରୁ ଘରୋଇ କ୍ରିକେଟ,ଓ ମଧ୍ୟ ଜୋନ ପାଇଁ ଦିଲ୍ଲୀପ ଟ୍ରଫି ଖେଳନ୍ତି । ୧୭ ବର୍ଷ ବୟସରେ ସେ ରଣଜୀ ବେଙ୍ଗଲ ବିପକ୍ଷରେ ଖେଳିଥିଲେ । ଉତ୍ତର ଜୋନ ବିପକ୍ଷ ସେମିଫାଇନାଲ ମ୍ୟାଚରେ ୩.୦୩ ହାରରେ ବୋଲିଂ କରି ୧ଟି ୱିକେଟ ନେଇଥିଲେ ଓ ତଳେ ବ୍ୟାଟିଂ ଆସି ୩୧୨ଟି ବଲ ସମୁଖୀନ ହୋଇ ୧୨୮ ରନ କରି ସମସ୍ତଙ୍କୁ ଆଶ୍ଚର୍ଯ୍ୟ କରି ଦେଇଥିଲେ । କ୍ରମାଗତ ଭାବେ ୨ଟି ସିଜିନ ୨୦୦୮-୦୯ ରଣଜୀ ଟ୍ରଫିରେ ସେ ମ୍ୟାନ ଅଫ ଦି ମ୍ୟାଚ ବିଜେତା ହୋଇଥିଲେ ।
